Raitelis
Joja raitelis mišku.
Juoda, tamsu, nejauku –
Medžiai verkia, gaudžia...
Dangų debesys juodi,
Raitą širdgėla skaudi
Slegia, žiauriai spaudžia.

Girdi raitelis niūrus:
„Eikš, drauguži, čia į mus, –
Su mumis laimužė.
Neklausysi – bus blogiau:
Skausmas vargins dar skaudžiau
Tavąją širdužę.“

Dairos raitelis niūrus:
Mato ąžuolus piktus
Ir lapus po kojų,
Lapai šlama įstabiai –
Jįjį šnekina tyliai...
Jis skubiau vis joja.

„Neapvilsite mane,
Neklausysiu jūsų, ne!
Geriau skausmas kęsti,
Ne kaip mirti su jumis.
Dar nušvis man ateitis –
Ją mokėsiu rasti!“

Eilėraščiai